CELEX: C2004/190/29
Language: lt
Date: 2004-07-24 00:00:00
Title: Byla T-143/04 Antonietta Camurato Carfagno 2004 m. balandžio 13 d. pareikštas ieškinys Europos Bendrijų Komisijai

24.7.2004   
            
            
               LT
            
            
               Europos Sąjungos oficialusis leidinys
            
            
               C 190/18
            
         Antonietta Camurato Carfagno 2004 m. balandžio 13 d. pareikštas ieškinys Europos Bendrijų Komisijai
   (Byla T-143/04)
   (2004/C 190/29)
   Bylos kalba: prancūzų
   2004 m. balandžio 13 d. Europos Bendrijų Pirmosios instancijos teisme buvo pareikštas, Antonietta Camurato Carfagno, gyvenančios Braine-L'Alleud (Belgija), atstovaujamos advokato Carlos Mourato, ieškinys Europos Bendrijų Komisijai.
   Pareiškėja Pirmosios instancijos teismo prašo:
   
               —
            
            
               panaikinti 2003 m. balandžio 9 d. apeliacinio vertintojo sprendimą dėl pareiškėjos tarnybinės veiklos nuo 2001 m. liepos 1 d. iki 2002 m. gruodžio 31 d. vertinimo ataskaitos (TVVA);
            
         
               —
            
            
               panaikinti paskyrimų tarnybos 2003 m. gruodžio 11 d. sprendimą dėl jos skundo atmetimo (R/353/03);
            
         
               —
            
            
               pripažinti, kad pareiškėja turi teisę pateikti papildomą teisinį pagrindą dėl paskyrimų tarnybos vertintojų piktnaudžiavimo įgaliojimais;
            
         
               —
            
            
               priteisti iš atsakovo bylinėjimosi išlaidas bei pareiškėjos turėtas su procesu susijusias būtinas išlaidas, konkrečiai, apsigyvenimo ir kelionių išlaidos bei advokatams išmokėtus honorarus ir jų turėtas išlaidas.
            
         Teisiniai pagrindai ir pagrindiniai argumentai
   Pareiškėja ginčija jos tarnybinės veiklos nuo 2001 m. liepos 1 d. iki 2002 m. gruodžio 31 d. vertinimo ataskaitą (TVVA).
   Grįsdama savo ieškinį pareiškėja teigia, kad TVVA pateiktas vertinimas yra akivaizdžiai klaidingas atsižvelgiant į vertinamo laikotarpio metu ir po jo atliktus veiksmus ir įvykusius faktus bei į vertintojo ir tvirtintojo komentarus, neatitinkančius įvertinimo balo ir jo reikšmės. Be to, pareiškėja mano, kad TVVA pažeidžia Pareigūnų tarnybos nuostatų 43 straipsnį, nes dėl naujos vertinimo sistemos pareigūnai gali būti nepakankamai įvertinti, kas, pareiškėjos nuomone, atsitiko jos atveju, atsižvelgiant konkrečiai į pareigą išlaikyti vidurkį 14/20.
   Pareiškėja taip pat remiasi:
   
               —
            
            
               akivaizdžia vertinimo klaida;
            
         
               —
            
            
               vienodo traktavimo principo pažeidimu;
            
         
               —
            
            
               motyvavimo pareigos pažeidimu.